વડોદરા : વડોદરા મહાનગર પાલિકાની દબાણ શાખાની ટીમ દ્વારા આજે સવારે સમા સંજયનગર વસાહતના ગેરકાયદે દબાણોનો સફાયો કરવા ઓપરેશન ડિમોલિશન દરમિયાન ભારે ઘર્ષણ સર્જાતા ભાગદોડ મચી ગઇ હતી. વિસ્તારમાં પાલિકાની દબાણ શાખા ઉપર પથ્થરમારો કરાતા વાતાવરણ તંગ બન્યુ હતું. પોલીસ અને સિક્યોરિટી જવાનોએે લાઠીચાર્જ કરી મામલો કાબૂમાં લેવાનો પ્રયત્ન કર્યો હતો. તે સમયે મહિલા સહિત પાંચથી વધુ વ્યક્તિઓને ઇજા પહોંચી હતી.